text: [{"text_idx": "#000003", "text": "Paarlaamaan \u201cfilannoo dhuftu ilaalchisee yaadni furmaataa heera biyyattii irratti qofa hundaayee akka dhihaatu\u201dyaada jedhu raggaasisuu gabaafame"}, {"text_idx": "#000004", "text": "Filannoon bara kanaa sababa weerara COVID-19 kan hin geggeeffamne tahuu eega ibsamee booda, akkaataa heera biyyattiitiin xumura ji\u2019a Fulbaana dhufuu booda mootummaan biyya bulchaa jiru beekamtii Heeraa waan dhabuuf, danqaan siyaasaa muudatuu mala sodaan jedhu qaamota gara garaa irraa ka\u2019aa ture."}, {"text_idx": "#000005", "text": "Haaluma kanaan mootummaan torbee dabre bakka Muummichi Ministeeraa Dr Abiy Ahmad argametti, danqaa kana keessaa bahuuf \u201cfilannoowwan 4\u2032\u2032dhiheessee, paartiilee morkattootaa waliin kan mari\u2019ate tahuun ni yaadatama. Danqaa siyaasaa kana furuuf filannoowwan furmaataa afran mootummaan dhiheessee ture:"}, {"text_idx": "#000006", "text": "1. Barri hojii heeraan kenname osoo hin xumuramin Mana Maree Bakka Bu\u2019oota Ummataa diiguu/bittinsuu;\n4. Keeyyatoota Heeraa irratti Hiikkaa heera mootummaa gaafachuu; kanneen jedhan turan.\nMootummaan marii kana irratti, akkasumas marichaan booda miidiyaalee irratti ibsa kennaa tureen, seeraa fi haala qabatamaan jiru wal simsiisuun barbaachisaa waan taheef, filannoo afraffaa \u201cKeeyyata heeraa irratti hiikkaa heera mootummaa gaafachuu\u201djedhu kan filatu tahuu ibsa ture."}, {"text_idx": "#000007", "text": "Kanuma hordofuun Paarlaamaan walgahii addaa har\u2019a geggeesse irratti Yaada koreen seeraa, haqaa fi dimokrasii dhiheesse, \u201cfilannoo dhuftu ilaalchisee yaadni furmaataa heera biyyattii irratti qofa hundaayee akka dhihaatu\u201dkan jedhu sagalee caalmaan raggaasisuu gabaafame. Haaluma kanaan keeyyatoota heera mootummaa sadi irratti hiikkaan akka kennamu kan jedhu mormii 25 fi sagalee deeggarsaa caalmaa taheen ragga\u2019uu ibsame."}, {"text_idx": "#000008", "text": "Haata\u2019u malee paartiilee morkattootaa heddu filannoon mootummaan dhiheesse afranuu fudhatama seeraa kan hin qabaanne waan tahaniif, danqaa heeraa kana furuuf marii siyaasaa qaama hunda hirmaachise qofatu furmaata taha jechuun ibsa ijjannoo baasaa jiran."}, {"text_idx": "#000009", "text": "Gama biraatiin ammoo koreen hojii raawwachiiftuu Paartii naannoo Tigraay bulchuu-TPLF walgahii kaleessaa geggeesse booda ibsa baaseen, murtii mootummaa Federaalaa filannoon bara kanaa akka dabru jedhu kan hin fudhanne tahuu ibsuun, naannichi kophatti filannoo geggeessuuf qophii jalqabuu beeksise."}, {"text_idx": "#000010", "text": "May 5, 2020 at 3:34 pmnaaf ta\u2019ee jira dubbin keessanReply\nMay 5, 2020 at 1:30 pmWl as wr wb Kabajj\u2019A\u0303 a miittota Hayyotta kenyaa jzkl .Reply\nMay 5, 2020 at 12:48 pmAs wr wb TV nuuralhudaaReply"}, {"text_idx": "#000012", "text": "Wl as wr wb Kabajj\u2019A\u0303 a miittota Hayyotta kenyaa jzkl ."}, {"text_idx": "#000021", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]